IMISLab/GreekWikipedia huggingface dataset:
Μιχαήλ του Κλοπσκ

Ο Μιχαήλ, ρωσ. Михаил Клопский (απεβ. π. 1458) από τον Οίκο των Γκεντιμινιδών ήταν ένας κατά Χριστόν σαλός που σχετίστηκε με τη μονή της Αγ. Τριάδας τού Κλοπσκ, πλησίον τού Νόβγκοροντ, επί τού ποταμού Βερυάζχα.

 Σύμφωνα με τον ιστορικό Βαλεντίν Γιάνιν ήταν γιος ή εγγονός τού Ντμίτρι κυρίου τού Βολύν-Μπόμπροκ, τού ήρωα της μάχης τού Κουλίκοβο και της Άννας των Ρουρικιδών, κόρης του Ιβάν Β΄ μεγάλου πρίγκιπα της Μόσχας. Ο "βίος τού αγίου Μιχαήλ τού Κλοπσκ" συντάχθηκε το 1478-79 και διαδόθηκε το 1490 και το 1537. Αν και είναι λαϊκή αφήγηση, μας προμηθεύει αρκετές σημαντικές πληροφορίες και την πιο παλαιά λογοτεχνική απόδειξη για τις δραστηριότητές του στη μονή. Κατά την περίοδο των Πολέμων Μόσχας-Λιθουανίας, ένας μυστηριώδης δια Χριστόν σαλός εμφανίζεται στη μονή της Αγ. Τριάδας. Μετά την αποδοχή του από τη μονή και ανώνυμος ακόμη στους μοναχούς, αναγνωρίστηκε από τον Κωνσταντίνο των Ρουρικιδών (γιο τού Ντμίτρι Ντονσκόι μεγάλου πρίγκιπα της Μόσχας), που επισκέφτηκε τη μονή, ως "ο δικός μας Μιχαήλ". Μεταξύ των θαυμάτων που τού αποδίδονται στο έργο είναι η μεταστροφή των ληστών, ένας από τους οποίους έγινε ο μοναχός Δωρόθεος (Ντοροφέυ), η ανακάλυψη μίας αστείρευτης πηγής, η πρόγνωση τού καιρού και άλλες μαντείες και προφητείες. Απεβίωσε πριν το 1458 και αγιοποιήθηκε από τη Ρωσική Εκκλησία έναν αιώνα μετά, το 1547. Η μνήμη του εορτάζεται από την Ορθόδοξη Εκκλησία στις 11 Ιανουαρίου. Το λείψανό του προσκυνείται στη μονή της Αγ. Τριάδας τού Κλοπσκ στο Νόβγκοροντ. "Свято-Троицкий Михайло-Клопский мужской монастырь". Klopsky.ru. Retrieved 2015-03-02. "История жития Михаила Клопского - Свято-Троицкий Михайло-Клопский мужской монастырь". Klopsky.ru. Retrieved 2015-03-02.
Δ΄ Εθνική ποδοσφαίρου ανδρών 1999-00

Το πρωτάθλημα της Δ΄ Εθνικής ποδοσφαίρου 1999–2000 διοργανώθηκε με τη συμμετοχή 64 ομάδων, οι οποίες χωρίστηκαν σε 4 διαφορετικούς ομίλους με 16 ομάδες ο καθένας. Ο πρωταθλητής του κάθε ομίλου εξασφάλισε την άνοδό του στη Γ΄ Εθνική ενώ οι 6 τελευταίες ομάδες του κάθε ομίλου υποβιβάστηκαν στα Τοπικά Πρωταθλήματα.

 Στο πρωτάθλημα συμμετείχαν: 9 από τις 10 ομάδες (5 τελευταίες των 2 ομίλων εκτός της Ε.Α.Ρ. που διαλύθηκε) που υποβιβάστηκαν από τη Γ΄ Εθνική της περιόδου 1998-99. 35 από τις 36 ομάδες (ο Παγκορινθιακός συγχωνεύτηκε με τον ΑΠΣ Κόρινθος) που κατέλαβαν τις θέσεις 2η-7η στους 6 ομίλους της Δ΄ Εθνικής και παρέμειναν στην κατηγορία. 20 πρωταθλήτριες των τοπικών ΕΠΣ, οι 18 ομάδες που ήρθαν πρώτες στους ομίλους του Ειδικού ερασιτεχνικού πρωταθλήματος καθως και οι «Άρης Ρεθύμνου», «Πέλοψ Κιάτου» που αντικατέστησαν τις ΕΑΡ και Παγκορινθιακό. Μετά το τέλος του πρωταθλήματος την άνοδο στην Γ' Εθνική εξασφάλισαν οι: 1ος Όμιλος: Αχαρναϊκός 2ος Όμιλος: Πατραϊκός 3ος Όμιλος: Α.Σ. Λαμία 4ος Όμιλος: Α.Σ. Αμπελόκηποι Θεσσαλονίκης Ο Ολυμπιακός Ανθήλης έχει ποινή -4β. Ο Ποσειδών Ν. Πόρων κέρδισε ένσταση για αγώνα με την Πρέβεζακι έτσι παρέμεινε στην κατηγορία, στη θέση του Ηρακλή Χάλκης. Ο Ορφέας Κομοτηνής έχει ποινή -3β. Ο Ορέστης Ορεστιάδας έχει ποινή -3β.
Πέτρος Κάλας

Ο Πέτρος Κάλας (γεννημένος στις 23 Ιουλίου 1994) είναι Έλληνας επαγγελματίας πετοσφαιριστής. Έχει ύψος 190εκ και αγωνίζεται τόσο στη θέση του διαγωνίου, όσο και σε αυτή του ακραίου.

 Ο Πέτρος Κάλας έκανε τα πρώτα του βήματα στο χώρο της πετοσφαίρισης στις ακαδημίες της τοπικής ομάδας του Περιστερίου, στις οποίες παρέμεινε μέχρι το 2011. Το 2011 εισήχθη στις ακαδημίες του Ολυμπιακού Πειραιώς, με την εφηβική ομάδα του οποίου κατάφερε να κατακτήσει τρία πρωταθλήματα εφήβων (2012, 2013, 2014). Την αγωνιστική περίοδο 2014-15 αγωνίστηκε με τη φανέλα του Πανελληνίου Γ.Σ., ενώ από το καλοκαίρι του 2015 ανήκει στο δυναμικό της Ροδίων Άθλησις. Τον Αύγουστο του 2016, έκανε το μεγάλο βήμα στην καριέρα του, παίρνοντας μεταγραφή για την ομάδα του Παναθηναϊκού. 3 Πρωταθλήματα Εφήβων ΕΣΠΕΔΑ: 2012, 2013, 2014 Το βιογραφικό του Πέτρου Κάλα
D-Crunch

Οι D-Crunch (κορεατικά: 디크런치) είναι εννεαμελές αντρικό νοτιοκορεατικό μουσικό συγκρότημα που σχηματίστηκε από την εταιρία All-S Company το οποίο έκανε ντεμπούτο στις 6 Αυγούστου του 2018 με το single album "0806". Αποτελείται από τους Hyun Woo, Hyun Wook, Hyun Oh, Hyun Ho, Jungseung, Dylan, Minhyuk, O.V και Chanyoung.

 2018: Σχηματισμός και ντεμπούτο Οι D-Crunch δημιουργήθηκε από την εταιρεία All-S από τον Λι Τζονγκ-σοκ. Το όνομά του συγκροτήματος είναι συντομογραφία του Diamond-Crunch, υποδηλώνοντας ότι είναι ικανοί να σπάσουν διαμάντια με την "δυνατή απόδοση και την ισχυρή μουσικότητα''. Άλλα ονόματα που είχαν σκεφτεί περιλαμβάνουν το ''Hip Hop Force και Hip Hop Gangster''. Οι D-Crunch έχουν έξι ράπερ και τρεις τραγουδιστές, με αρχηγούς τους O.V και Hyunwook. Το πρώτο τους single album, το 0806, και το και το lead single "Palace" κυκλοφόρησαν στις 8 Αυγούστου. Στις 12 Νοεμβρίου, το συγκρότημα ακολούθησε με το πρώτο του μίνι-άλμπουμ, το M1112 (4colors), και το "Stealer". Κέρδισαν το ''Focus Award'' στα βραβεία 2018 Asia Artist, το πρώτο τους μετά από τέσσερις μήνες από το ντεμπούτο τους. 2019-παρόν: Προώθηση στο εξωτερικό Οι D-Crunch έκαναν μία από τις εκατό αιτήσεις για την ακρόαση ''2019 K-pop Dream Star'' στην Ιαπωνία. Προχώρησαν στους τελικούς οκτώ και εμφανίστηκαν στο Αμφιθέατρο Μαϊχάμα στις 16 Μαρτίου. Ψηφισμένοι από μια ομάδα 9 κριτών και το κοινό, οι D-Crunch συγκέντρωσαν τους περισσότερους πόντους και κέρδισαν το ''Grand Prix''. Το συγκρότημα θα λάβει έως και 100.000.000 γιεν (≈794.300 ευρώ) για την κάλυψη των εξόδων προώθησης. Οι D-Crunch ταξίδεψαν στη Μαλαισία για μια περιοδεία προώθησης, η οποία ξεκίνησε με συνέντευξη Τύπου στις 22 Μαρτίου. Το γκρουπ κυκλοφόρησε το δεύτερο μίνι-άλμπουμ του "MO527" και το σινγκλ "Are You Ready?" στις 27 Μαΐου. Οι D-Cruncnh παρευρέθηκαν στα 2019 Asia Model Awards τον Ιούνιο, όπου το συγκρότημα κέρδισε το βραβείο rising star. Οι D-Crunch θέτουν τα θεμέλιά τους στη hip hop μουσική και προσπαθούν να μεταδώσουν ένα μήνυμα μέσα από τους στίχους τους. Κάθε μέλος δίνει ιδέες στους τραγουδοποιούς, για να ταιριάζουν τα τραγούδια περισσότερο στο στυλ του συγκροτήματος. Οι D-Crunch αναφέρουν τους BTS ως πρότυπο τους. O.V - ηγέτης, ράπερ Hyunwook (현욱) - ηγέτης, κύρια φωνητικά Hyunho (현호) - ράπερ Hyunoh (현오) - φωνητικά Hyunwoo (현우) - φωνητικά Minhyuk (민혁) - ράπερ Chanyoung (찬영) - ράπερ Jungseung (정승) - ράπερ Dylan (딜란) - ράπερ
Σελεύκεια Καρίας

Σελεύκεια Καρίας ή Σελεύκεια Μαίανδρος, ή Σελεύκεια επί του Μαιάνδρου ή Τράλλεις ήταν αρχαία ελληνική πόλη της Λυδίας – Καρίας, χτισμένη στην εύφορη πεδιάδα που διέτρεχε ο Μαίανδρος ποταμός, πολύ κοντά -σχεδόν ταυτίζεται- στο σημερινό Αϊδίνιο (Αϊντίν, Aydin).

 Τα αρχικά ονόματα της πόλης ήταν Ανθέα και Ευανθία, ενώ η πόλη αναφέρεται επίσης και ως Ερυνίνα. Κατά την εκστρατεία που πραγματοποίησε ο Μέγας Αλέξανδρος η Ανθέα του Μαιάνδρου και η Μαγνησία του Μαιάνδρου (αρχαία πόλη της Μικράς Ασίας, επίσης στις όχθες του ποταμού Μαίανδρου), παραδόθηκαν στο στρατηγό Παρμενίωνα το 333 π.Χ. Η ευρύτερη περιοχή αυτή του Μαιάνδρου είχε πολλές ανεπτυγμένες πολιτείες σύμφωνα και με τις αναφορές που έκανε και ο Ευστάθιος Θεσσαλονίκης.Μετά το θάνατο του Μεγάλου Αλεξάνδρου η πόλη πέρασε στη Δυναστεία των Σελευκιδών, που τη μετονόμασαν σε Σελεύκεια. Στους ρωμαϊκούς χρόνους η πόλη καταστράφηκε από σεισμό, αλλά ξαναχτίστηκε και ονομάστηκε Καισάρεια Καρίας. Σύμφωνα με τον Στράβωνα, τα τείχη και η ακρόπολη της πρώτης πόλης κατασκευάστηκαν από Θράκες, συγκεκριμένα τη φυλή Τράλλεις ή Τραλλίους (που ήταν και ο πρώτος πληθυσμός της περιοχής). Από αυτούς προέρχεται και το συνηθέστερο βυζαντινό όνομα τις πόλης, Τράλλεις, ενώ ως Σελεύκεια ήταν πιο γνωστή η Σελεύκεια Ισαυρίας, έδρα του ομώνυμου θέματος. Σημαντικό πρόσωπο της Βυζαντινής περιόδου που καταγόταν από τις Τράλλεις ήταν ο Ανθέμιος, μηχανικός που δούλεψε μαζί με τον Ισίδωρο από τη Μίλητο για την ανοικοδόμηση του μεγάλου ναού της Αγίας Σοφίας στην Κωνσταντινούπολη. Κατά τους βυζαντινούς χρόνους αναφέρεται ως έδρα επισκοπής, υπαγόμενης στην Μητρόπολη Εφέσου. Λεηλατήθηκε πολλές φορές από επιθέσεις που έκαναν οι Σελτζούκοι Τούρκοι και το 1310 καταλήφθηκε οριστικά από αυτούς και μετονομάστηκε σε Γκιουζελχισάρ (Güzelhisar, «όμορφο κάστρο»). Από την αρχαία πόλη σώζονται σήμερα μόλις λίγα ερείπια. Υπάρχουν επίσης νομίσματα που κόπηκαν σε διάφορες ιστορικές περιόδους της πόλης, καθώς και πολλά αρχαιολογικά ευρήματα, όπως η Αφροδίτη των Τράλλεων που βρίσκεται στο Μουσείο της Βιέννης και η κεφαλή Αφροδίτης, γνωστή ως κεφαλή Kaufmann, επίσης από τις Τράλλεις της Μικράς Ασίας, που είναι αντίγραφο ελληνιστικής εποχής της Αφροδίτης της Κνίδου, έργο που έκανε ο Πραξιτέλης, γύρω στα 150 π.Χ. και που βρίσκεται στο Μουσείο του Λούβρου, στο Παρίσι. Προς ανάμνηση της πόλης των Τράλλεων υπάρχουν πολλά οδωνύμια ανά την Ελλάδα, σε περιοχές όπου εγκαταστάθηκαν Μικρασιάτες, όπως: στη Νέα Σμύρνη (πλησίον του γηπέδου του Πανιωνίου), στο Γαλάτσι (περιοχή Λαμπρινής), στη Νέα Φιλαδέλφεια Αττικής, στον Βύρωνα, στη Νέα Ιωνία, στη Θεσσαλονίκη, στη Χαλκίδα κ.α.
Άραχθος Παχυκαλάμου

Ο Άραχθος Παχυκαλάμου είναι ποδοσφαιρική ομάδα με έδρα το Δημοτικό Γήπεδο Παχυκαλάμου Άρτας. Ιδρύθηκε το 1983, ανήκει στη δύναμη της Ε.Π.Σ. Άρτας κι έχει συμμετοχές στη Δ'Εθνική.

 Ιδρύθηκε το 1983 και από το 1983 μέχρι το 1988 αγωνιζόταν στα τοπικά πρωταθλήματα της Άρτας. Από το 1988 μέχρι το 1999 η ομάδα σταμάτησε την λειτουργία της. Το 1999 επανιδρύθηκε και τη σεζόν 2003-04 πήρε το πρώτο του πρωτάθλημα.Την σεζόν 2004-05 αγωνίστηκε στην Δ' Εθνική για πρώτη φορά στην ιστορία του,τερματίζοντας στην 12 θέση και υποβιβάστηκε στο τοπικό. Δεν άργησε να επανέλθει στα σαλόνια της Δ' Εθνικής καθώς την σεζόν 2005-06 στέφθηκε ξανά πρωταθλητής ΕΠΣ Άρτας και την σεζόν 2006-07 τερμάτισε 11ος στο πρωτάθλημα της Δ' Εθνικής και υποβιβάστηκε στο τοπικό για δεύτερη φορά στην ιστορία του. Την σεζόν 2007-08 κατέκτησε το τρίτο του πρωτάθλημα ΕΠΣ Άρτας και την σεζόν 2008-09 έκανε μια εξαιρετική πορεία στο πρωτάθλημα της Δ' Εθνικής παλεύοντας για την πρώτη θέση καθώς έμεινε μία ανάσα από την κορυφή.Την επόμενη χρονιά,2009-10,υποβιβάστηκε ξανά στο τοπικό.Λίγο αργότερα, έπαψε να λειτουργεί και δε συμμετείχε στα τοπικά πρωταθλήματα. Την σεζόν 2004-05 κατέκτησε το πρώτο κύπελλο ΕΠΣ Άρτας στην ιστορία του επικρατώντας του Αετού Διασέλου 3-1 ενώ την προηγούμενη περίοδο ήταν φιναλίστ στον τελικό Κυπέλλου ΕΠΣ Άρτας,όπου ηττήθηκε 3-1 από την Αναγέννηση Άρτας. Πρωταθλήματα ΕΠΣ Άρτας:3 (2003-04,2005-06,2007-08) Κύπελλο ΕΠΣ Άρτας:1 (2004-05) Φιναλίστ ΕΠΣ Άρτας:1 (2003-04)
Μπρούνο Βιάνα

Ο Μπρούνο Βιάνα Βίλεμεν ντα Σίλβα (πορτογαλικά: Bruno Viana Willemen da Silva, 5 Φεβρουαρίου 1995) είναι Βραζιλιάνος επαγγελματίας ποδοσφαιριστής που αγωνίζεται ως κεντρικός αμυντικός για την πορτογαλική Μπράγκα.

 Ο Βιάνα ξεκίνησε να παίζει ποδόσφαιρο στις ακαδημίες της Κρουζέριο από το 2010 έως και το 2015, όπου έγινε μέλος στην πρώτη ομάδα, για τους τελευταίους μήνες της σεζόν. Στις 22 Μαρτίου του 2016 συμμετείχε στον πρώτο του επαγγελματικό αγώνα με τη φανέλα της Κρουζέριο, σε έναν αγώνα κόντρα στην Ατλέτικο Παραναένσε, με τελικό σκορ 2-1. Στην Κρουζέριο παρέμεινε έως τα τέλη Αυγούστου, κάνοντας περίπου 20 συμμετοχές. Στο σύντομο, λοιπόν, διάστημα που συμμετείχε ως επαγγελματίας στην Κρουζέριο, οι απόψεις διίστανται: κάποιοι τον θεώρησαν ταλέντο κι άλλοι υπερβολικό αυτόν τον χαρακτηρισμό. Στο διάστημα που αγωνίστηκε εκεί έδειξε ότι είναι ένας αθλητικός αμυντικός με τεχνική κατάρτιση και ωριμότητα παρά το νεαρό της ηλικίας του. Το καλοκαίρι ανέλαβε τον Ολυμπιακό, ο Πάουλο Μπέντο, τον οποίον ο Βιάνα τον είχε προπονητή στην Κρουζέριο, ο οποίος και τον ανέδειξε. Έτσι, την τελευταία μέρα της θερινής μεταγραφικής περιόδου, και συγκεκριμένα στις 31 Αυγούστου του 2016, αγοράστηκε με 2 εκατομμύρια ευρώ, από την Κρουζέριο, και υπέργραψε το νέο του συμβόλαιο στον Ολυμπιακό, λέγοντας: «Ήταν ένα όνειρο που πραγματοποιείται. Ήθελα πάντα να έρθω να παίξω ποδόσφαιρο στην Ευρώπη» καταλήγοντας «Να γράψουμε ιστορία με τον Ολυμπιακό».Το ντεμπούτο του στη Super League το έκανε στις 18 Σεπτεμβρίου του 2016, σε έναν αγώνα κόντρα στον Ηρακλή, σε ένα ματς που έληξε 1-2, υπέρ του Ολυμπιακού. Ο παίχτης σε εκείνο το ματς αγωνίστηκε για 90 λεπτά, πραγματοποιώντας μία μέτρια προς θετική εμφάνιση. Την πρώτη του συμμετοχή στο Κύπελλο Ελλάδος, την έκανε στις 26 Οκτωβρίου του 2016, σε έναν αγώνα κόντρα στον Πλατανία, με τελικό σκορ 3-0 υπέρ του Ολυμπιακού, αγωνιζόμενος σε όλη τη διάρκεια του αγώνα. Στις 3 Νοεμβρίου του 2016, έκανε και το ντεμπούτο του με τη φανέλα του Ολυμπιακού στο Europa League, κόντρα στην Αστανά, σε ένα ματς που έληξε 1-1, αγωνιζόμενος σε όλο τον αγώνα. Στις 5 Φεβρουαρίου του 2017, πέτυχε και το πρώτο του γκολ με τη φανέλα του Ολυμπιακού στη Σούπερ Λιγκ, κόντρα στον Ηρακλή, με τελικό σκορ 3-0. Τη σεζόν 2017-18, ο Βιάνα δόθηκε δανεικός στην Μπράγκα, ενώ την επόμενη σεζόν πουλήθηκε κιόλας. Προς το τέλος τη σεζόν 2017-18 και μετά από μονοετή δανεισμό, η Μπράγκα, αγόρασε έναντι 3 εκατομμυρίων ευρώ τον Βιάνα, ο οποίος υπέγραψε συμβόλαιο έως και το 2023. O Μπρούνο Βιάνα στο Επίσημο Olympiacos.org (Twitter - Facebook - Instagram) O Μπρούνο Βιάνα Αρχειοθετήθηκε 2016-09-27 στο Wayback Machine. στο Επίσημο site της Super League O Μπρούνο Βιάνα στο Scoresway O Μπρούνο Βιάνα στο Transfermarkt.com O Μπρούνο Βιάνα στο Eurosport.com O Μπρούνο Βιάνα στο Scoreboard.com
Μεταφορές στην Κρήτη

Οι μεταφορές στην Κρήτη έχουν υποστεί σημαντικές αλλαγές κατά τις τελευταίες δύο δεκαετίες, εκσυγχρονίζοντας τις υποδομές της περιφέρειας σε μεγάλο βαθμό. Αν και οι ακτοπλοϊκές μεταφορές είναι το κυριότερο μέσο μεταφοράς μεταξύ των νησιών, η βελτίωση της οδικής υποδομής, των σιδηροδρομικών, αστικών μεταφορών και αεροδρομίων έχουν οδηγήσει σε μεγάλη βελτίωση στο σύστημα μεταφορών. Αυτές οι αναβαθμίσεις έχουν διαδραματίσει βασικό ρόλο στη στήριξη της ελληνικής οικονομίας, η οποία την τελευταία δεκαετία βασίζεται σε μεγάλο βαθμό στον κλάδο των κατασκευών.

 Αστικές μεταφορές με λεωφορεία Το ΚΤΕΛ είναι η κοινή ονομασία για κάθε εταιρεία που διεξάγει υπεραστικά και περιφερειακά δρομολόγια λεωφορείων. Κάθε νομός έχει το δικό του περιφερειακό δίκτυο λεωφορείων, γνωστά ως "ΚΤΕΛ". Ηράκλειο, Κρήτη συνολικά: 6 (2005) Με ασφαλτοστρωμένους αεροδιαδρόμους: 6πάνω από 3.047 μέτρα: 1 2.438 έως 3.047 μέτρα: 3 1.524 έως 2.437 μέτρα: 1 914 έως 1.523 μέτρα: 1κάτω από 914 μέτρα: 0 (2005) Με μη ασφαλτοστρωμένους αεροδιαδρόμους: 0914 έως 1.523 μέτρα: 0 κάτω από 914 μέτρα: 0 (2005)ελικοδρόμια: 0 (2005) Πρότυπο:CIA World Factbook
Κιρκούκ

Το Κιρκούκ (αραβικά: كركوك, Καρκούκ, κουρδικά: Kerkûk/که‌رکووک, ελληνικά: Κόρκυρα) είναι πόλη στο βόρειο Ιράκ, πρωτεύουσα του κυβερνείου Κιρκούκ. Η πόλη υπολογίζεται ότι το 2009 είχε 850.787 κατοίκους. Ο χείμαρρος Χάσα, παραπόταμος του Τίγρη, περνάει μέσα από την πόλη.

 Το Κιρκούκ βρίσκεται στη θέση της Ασσυριακής πόλης Άρραφα, η οποία βρισκόταν στο δυτικό άκρο του δρόμου που ένωνε την Μεσοποταμία με το Ιράν. Ο οικισμός βρισκόταν στην Ακρόπολη του Κιρκούκ. Η πόλη αναφέρεται για πρώτη φορά κατά τη διάρκεια της Τρίτης Δυναστείας της Ουρ. Η πόλη ήταν ιδιαίτερα σημαντική κατά τον 11ο και το 10ο αιώνα π.Χ., όταν βρισκόταν υπό της εξουσία των Ασσυρίων. Η Αρράφα λόγω της στρατηγικής της θέσης άλλαζε συχνά κυρίαρχο. Η πόλη τελικά κατακτήθηκε από τον Ναβοπολάσσαρ το 616. Η πόλη επανιδρύθηκε κατά τους ελληνιστικούς χρόνους ως Κάρκα, και τελικά ονομάστηκε Σελεύκεια. Η πόλη στη συνέχεια πέρασε στην κατοχή των Σασσανιδών, των Αράβων και τελικά το 1918 των Βρετανών και το 1926 έγινε τμήμα του βασιλείου του Ιράκ. Το 1927 ανακαλύφθηκε κοντά στην πόλη ένα τεράστιο κοίτασμα πετρελαίου. Το 1943 άρχισε να εξάγεται πετρέλαιο από την Ιρακινή Εταιρεία Πετρελαίου, η οποία βοήθησε στην αστικοποίηση της περιοχής. Η πόλη αρχικά διέμεναν κυρίως Ιρακινοί Τουρκμένοι, αλλά μετά την εύρεση πετρελαίου στην περιοχή ήρθαν για δουλειά Κούρδοι και Άραβες και αυτή η μετανάστευση συνέχισε μέχρι τη δεκαετία του 1960. Οι Κούρδοι και οι Τουρκμένοι διεκδικούν την πόλη ως πολιτιστική τους πρωτεύουσα. Πολυμέσα σχετικά με το θέμα Kirkuk στο Wikimedia Commons
Αιγαιακά ψηφία

Τα αιγαιακά ψηφία ή αριθμοί, χρησιμοποιούνταν στο αριθμητικό σύστημα του μινωικού και του μυκηναϊκού πολιτισμού. Εμφανίζονται τόσο στην γραμμική Α´ όσο και στην γραμμική Β´, και ενδεχομένως η χρήση τους συνέχισε στην κυπρομινωική γραφή, όπου η τιμή του 100 έχει ανακαλυφθεί σε μια πήλινη πλάκα στην Έγκωμη της Κύπρου.

 Στην κωδικοποίηση Unicode οι τιμές από U+10100 έως U+10106 χρησιμοποιούνται για σύμβολα (U+10100 ως διαχωριστική γραμμή λέξεων, U+10102 ως διαχωριστική κουκίδα λέξεων, U+10103 ως σύμβολο σημείωσης, U+10104 έως U+10106 κενά), και από το U+10107 (αριθμός 1 ως |) έως το U+10133 (90.000) για τα ψηφία των αριθμών. Οι χαρακτήρες με: κάθετες γραμμές αποτελούν μονάδες (1 έως 9 ανάλογα με τον αριθμό γραμμών, U+10107 έως U+10101F), με ορίζοντες γραμμές δεκάδες (10 έως 90, U+10110 έως U+10118), οι χαρακτήρες με κενό κύκλο αποτελούν εκατοντάδες (100 έως 900, U+10119 έως U+10121), οι χαρακτήρες με κενό ρόμβο χιλιάδες (1.000 έως 9.000, U+10122 έως U+1012A), με γεμάτο ρόμβο δεκάδες χιλιάδες (10.000 έως 90.000, U+1012B έως U+10133), και τα υπόλοιπα σύμβολα από U+10137 έως U+1013F αναπαραστάσεις για μονάδες μέτρησης βάρους και όγκου και υποδιαιρέσεις τους. Εξέλιξη της κωδικοποίησης στο πρότυπο Unicode. Γραμμική Α´ Γραμμική Β´ Κυπριακό συλλαβάριο Ελληνικοί αριθμοί Γραμματοσειρά για θέαση αιγαιακών αριθμών - Google Noto Fonts
Πεπέ λε Μοκό

Ο Πέπε λε Μόκο Γαλλικά: Pépé le Moko), είναι αστυνομική δραματική ταινία Γαλλικής παραγωγής του 1937 σε σκηνοθεσία του Ζυλιέν Ντυβιβιέ και πρωταγωνιστεί ο Ζαν Γκαμπέν.Η ταινία βασίζεται στο ομώνυμο μυθιστόρημα του Ανρί Λα Μπαρθ, ο οποίος συνέβαλε στο σενάριο με το ψευδώνυμο "Ντετέκτιβ Ασελμπί". Η ταινία Πέπε λε Μόκο είναι ένα παράδειγμα του γαλλικού κινήματος της δεκαετίας του '30 που είναι γνωστό ως ποιητικός ρεαλισμός. Η ταινία αυτή θεωρείται συχνά ως ένας προπομπός των φιλμ νουάρ.

 Το Χόλυγουντ βλέποντας την επιτυχία της ταινίας έκανε δύο ριμέικ. Το πρώτο ριμέικ ήταν με τίτλο Αλγέρι (1938), σε σκηνοθεσία Τζον Κρόμγουελ με πρωταγωνιστές τους Σαρλ Μπουαγιέ και Χέντι Λαμάρ και το δεύτερο ριμέικ, με τίτλο Κάσμπα (1948), σε σκηνοθεσία Τζον Μπέρι και πρωταγωνιστές τους Τόνι Μάρτιν, Ύβον ντε Κάρλο και Πήτερ Λορ. Επίσης ο διάσημος ιταλός κωμικός Τοτό, έπαιξε σε μια παρωδία του 1951 με τίτλο "Τοτό λε Μόκο". Ο Γάλλος Πέπε λε Μόκο (Ζαν Γκαμπέν) έχει κερδίσει τη φήμη του ως ο πιο διαβόητος γκάνγκστερ στο Αλγέρι. Η αστυνομία δείχνει αποφασισμένη να τον πιάσει, αλλά κάθε προσπάθεια μέχρι στιγμής για να τον δελεάσει να βγει από την Κάσμπα, όπου κρύβεται με ασφάλεια, απέτυχε. Υποβοηθούμενος από έναν πληροφοριοδότη που ονομάζεται Ρετζίς (Φερνάρντ Σαρπί), ο επιθεωρητής Σλημάν (Λούκας Γκριντού) στήνει μια παγίδα που είναι βέβαιο ότι θα τραβήξει τον Πέπε στην ύπαιθρο και θα του επιτρέψει να τον συλλάβει. Ο Πέπε, μη γνωρίζοντας αυτές τις μηχανορραφίες, γνωρίζει μια γοητευτική τουρίστρια του Παρισιού, την Γκάμπι (Μιρέιγ Μπαλίν), η οποία αμέσως ξυπνάει σε αυτόν την επιθυμία να επιστρέψει στην πατρίδα του. Έχοντας επίγνωση του γεγονότος ότι ο Πέπε έχει ερωτευθεί την Γκάμπι, η πιστή σύντροφος του Ινιές, γίνεται αρκετά ζηλότυπη για να τον προδώσει στους εχθρούς του. Ζαν Γκαμπέν ως Πέπε λε Μόκο Μιρέιγ Μπαλίν ως Γκάμπι Φερνάρντ Σαρπί ως Ρετζίς Λούκας Γκριντού ως Επιθεωρητής Σλιμάν Ζιλμπέρτ Ζιλ ως Πιέρο Ο Πεπέ λε Μοκό στην IMDb (Αγγλικά) Ο Πεπέ λε Μοκό στο AllMovie Ο Πεπέ λε Μοκό στο AlloCine
Κουκουναριά

Η κουκουναριά (Pinus pinea - Πεύκη η πίτυς) είναι ένα ιθαγενές πεύκο της Νότιας Ευρώπης στην περιοχή της Μεσογείου. Το δέντρο καλλιεργείται για τους εδώδιμους σπόρους του από τους προϊστορικούς χρόνους.

 Η κουκουναριά μπορεί να υπερβεί τα 25 μέτρα σε ύψος, αν και συνήθως είναι λιγότερο ψηλή, γύρω στα 12-20 μέτρα. Έχει μια χαρακτηριστική ομπρελοειδή μορφή με κοντό κορμό και στρογγυλή επίπεδη κορυφή. Ο φλοιός είναι χοντρός, καστανοκόκκινος και βαθιά χαραγμένος από φαρδιές, κατακόρυφες πλάκες. Έχει ευλύγιστα βελονοειδή φύλλα ανά δυο σε βραχυκλάδια, μήκους 10-18 εκατοστών. Τα νεαρά δέντρα έχουν διαφορετικά φύλλα, μήκους 2-4 εκατοστών με γλαυκοπράσινο χρώμα. Οι κώνοι είναι ωοειδείς, μήκους 8-15 εκατοστών και χρειάζονται 36 μήνες για να ωριμάσουν, περισσότερο από κάθε άλλο πεύκο. Οι σπόροι είναι μεγάλοι, μήκους δύο εκατοστών, ανοιχτοί καστανοί με μια μαύρη επίστρωση που φεύγει εύκολα. Οι σπόροι διαδίδονται με τα ζώα και στην πρόσφατη ιστορία με την βοήθεια των ανθρώπων. Ο εδώδιμος σπόρος είναι γνωστός ως κουκουνάρι και χρησιμοποιείται στη Μεσογειακή κουζίνα, με πιο γνωστή τη χρήση του ως βασικό συστατικό της Ιταλικής σάλτσας πέστο. Η αρχική καταγωγή της κουκουναριάς είναι η Πορτογαλία, η Ισπανία και η Βόρεια Αφρική (όταν το κλίμα ήταν κάποτε πιο υγρό). Καλλιεργείται συστηματικά εδώ και 6.000 χρόνια για τους εδώδιμους σπόρους της, τους οποίους εμπορεύονταν οι άνθρωποι από τα αρχαία χρόνια. Έχει εγκλιματιστεί σε όλη την περιοχή της Μεσογείου εδώ και τόσο καιρό που θεωρείται ιθαγενές στα μέρη που φυτρώνει, ενώ πολύ πρόσφατα (από το 1700) έχει εισαχθεί σε χώρες με μεσογειακό κλίμα. Μέχρι τώρα έχει εγκλιματιστεί στη Νότια Αφρική, την Καλιφόρνια, την Αυστραλία και τη Δυτική Ευρώπη.
Γιόνας Βιντ

Ο Γιόνας Βιντ (δανικά: Jonas Wind), γεννημένος στις 7 Φεβρουαρίου 1999 στο Χβιντόβρε της Δανίας, είναι Δανός ποδοσφαιριστής, ο οποίος αγωνίζεται ως επιθετικός για λογαριασμό της ΦΚ Κοπεγχάγη.

 Ο Γιόνας Βιντ είναι υιός του πρώην ποδοσφαιριστή Περ Βιντ, ο οποίος αγωνιζόταν ως τερματοφύλακας. Ο Γιόνας Βιντ εκπαιδεύτηκε ποδοσφαιρικά στα τμήματα υποδομής της ΦΚ Κοπεγχάγη, σύλλογο με τον οποίο και πραγματοποίησε το επαγγελματικό ντεμπούτο του, στις 28 Φεβρουαρίου 2018, στα πλαίσια αναμέτρησης πρωταθλήματος με αντίπαλο την Χόμπρο ΙΚ. Εισήλθε στον αγωνιστικό χώρο κατά τα τελευταία λεπτά της αναμέτρησης, ως αλλαγή στη θέση του Βίκτορ Φίσερ, όπου τελικός νικητής αναδείχθηκε η Κοπεγχάγη με σκορ 0-2. Πέτυχε το πρώτο τέρμα του στις 18 Απριλίου 2018, σε αναμέτρηση με αντίπαλο την Άλμποργκ ΜΚ, ανοίγοντας το σκορ για την ομάδα του κατά τα πρώτα λεπτά της αναμέτρησης. Ο αγώνας ολοκληρώθηκε με την επικράτηση της Κοπεγχάγης με τελικό σκορ 2-1. Πραγματοποίησε το ντεμπούτο του στις ευρωπαϊκές διασυλλογικές διοργανώσεις κατά τη διάρκεια αναμέτρησης στα πλαίσια του Γιουρόπα Λιγκ της σεζόν 2017-18, στις 22 Φεβρουαρίου 2018, με αντίπαλο την Ατλέτικο Μαδρίτης, όπου η Κοπεγχάγη ηττήθηκε με τελικό σκορ 1-0. Κατέκτησε τον πρώτο τίτλου του, καθώς αναδείχθηκε Πρωταθλητής Δανίας για τη σεζόν 2018-19. Κλήθηκε αριθμό φορών προκειμένου να αγωνιστεί με τα χρώματα διαφόρων ηλικιακών κατηγοριών της Εθνικής Δανίας. Όντας μέλος της ηλικιακής κατηγορίας U17, συμμετείχε στο Ευρωπαϊκό Πρωτάθλημα U17, το 2016. Κατά τη διάρκεια της συγκεκριμένης διοργάνωσης, αγωνίστηκε σε, συνολικά, τρεις αναμετρήσεις, απέναντι στη Γαλλία, τη Σουηδία και την Αγγλία. Όντας μέλος της ηλικιακής κατηγορίας U19, πέτυχε αριθμό τερμάτων, μεταξύ άλλων δύο τέρματα κατά τη διάρκεια αναμέτρησης με αντίπαλο την Κροατία, τον Νοέμβριο του 2017, στα πλαίσια των προκριματικών του Ευρωπαϊκού Πρωταθλήματος U19. Στις 20 Μαρτίου 2019, πραγματοποίησε την πρώτη διεθνή συμμετοχή του με την Εθνική Δανίας U21 σε αναμέτρηση με αντίπαλο το Βέλγιο, κατά τη διάρκεια της οποίας πέτυχε το πρώτο του τέρμα, συνεισφέροντας, ως αποτέλεσμα, στη νίκη της ομάδας του με τελικό σκορ 3-2. ΦΚ Κοπεγχάγη Πρωταθλητής Δανίας τη σεζόν 2018-19.
Γκρικτάουν (Τορόντο)

Το Γκρικτάουν (αγγλικά: Greektown), επίσης γνωστό ως Το Ντανφόρθ (The Danforth), είναι εμπορική-κατοικημένη γειτονιά και εθνικός θύλακας στο Τορόντο του Οντάριο του Καναδά. Βρίσκεται στη λεωφόρο Danforth, μεταξύ της λεωφόρου Chester και της λεωφόρου Dewhurst, στο ανατολικό Τορόντο. Ονομάστηκε από τον Asa Danforth, Jr., αμερικανό εργολάβος που σχεδίασε την Queen Street και την Kingston Road. Η περιοχή είναι γνωστή για την αρχιτεκτονική της που χρονολογείται ήδη από το 1910 και για τον αριθμό των ελληνικών εστιατορίων και καταστημάτων. Η περιοχή ήταν ένας από τους σημαντικότερους οικισμούς των Ελλήνων μεταναστών στο Τορόντο μετά τον Α' Παγκόσμιο Πόλεμο.

 Πριν από τον Δεύτερο Παγκόσμιο Πόλεμο, ο ελληνικός πληθυσμός περίπου 3.000 του Τορόντο συγκεντρώθηκε στην περιοχή που οριοθετείται από την οδό Yonge, την οδό Carlton, την εκκλησία Street και την σημερινή οδό Dundas East. Ήταν αυτή η περιοχή που ήταν το επίκεντρο της αντι-ελληνικής ταραχής του Τορόντο του 1918. Στη δεκαετία του 1950, το Danforth είδε εισροή Ιταλών μεταναστών, ακολουθούμενη από Έλληνες μετανάστες τη δεκαετία του 1960 - πολλοί από τους οποίους έφυγαν από πολιτικές και οικονομικές αναταραχές που κατέληξαν στην κατάληψη της εξουσίας στην Ελλάδα από την ελληνική στρατιωτική χούντα του 1967-74. Στη δεκαετία του 1970 και του 1980, το Danforth θεωρήθηκε ως το μεγαλύτερο Greektown στη Βόρεια Αμερική. Το Greektown στο Danforth μπορεί να υπερηφανεύεται για μία περιοχή από το υψηλότερο ποσοστό εστιατορίων ανά χιλιόμετρο στον κόσμο. Πολλές σκηνές στην ταινία My Big Fat Greek Wedding γυρίστηκαν εδώ. Σε ορισμένα μέρη του Greektown εξακολουθούν να κυριαρχούν καναδοί ελληνικής καταγωγής (Ελληνοκαναδοί). Οι Έλληνες αποτελούν την πιο πυκνοκατοικημένη εθνική ομάδα στην περιοχή του Τορόντο-Ντάνφορντ που βρίσκεται στο Greektown, στο 7,3% του συνόλου των 100.000 κατοίκων). Στις 22 Ιουλίου 2018, πυροβολισμός πλήθους στο Greektown σκότωσε δύο και τραυμάτισε 13. Η ετήσια Γεύση του Danforth είναι ένα μεγάλο φεστιβάλ για φαγητά στα μέσα Αυγούστου. Χωρίς χρέωση εισόδου, η εκδήλωση χαιρετίζει όλους για να απολαύσουν δείγματα κουζίνας σε χαμηλές τιμές που διατίθενται σε εστιατόρια κατά μήκος της γραμμής Danforth Avenue από το Broadview έως τις λεωφόρους Jones. Το ελληνικό φαγητό επικρατεί, αλλά υπάρχουν πολλές επιλογές, όπως ταϊλανδικά, κινέζικα, βραζιλιάνα, ινδικά, ιαπωνικά και άλλα. Ένα μεσοδιάστημα προσφέρει παιχνίδια, παιδικές βόλτες και διαδραστικά αθλήματα που περιλαμβάνουν τοίχο αναρρίχησης, χόκεϊ στο δρόμο και μπάσκετ. Διάφορες σκηνές προσφέρουν μουσική ψυχαγωγία από όλη την υδρόγειο, με ένα στάδιο να δίνει έμφαση στους Έλληνες καλλιτέχνες μουσικής, τραγουδιού και χορού. Το γεγονός έχει αυξηθεί σημαντικά από την πρώτη εκδήλωση, το 1994, όταν παρακολούθησαν 5.000 άτομα. Το 2008, προσήλκυσε πάνω από ένα εκατομμύριο ανθρώπους, φτάνωντας σε 1,5 εκατομμύρια μέχρι το 2015. Τα σήματα του δρόμου στο Greektown είναι τόσο στα αγγλικά όσο και στα ελληνικά. Λεωφόρος Danforth - Οδός Ντανφόρτ (Οδός Ντανφόρθ) Γκρικτάουν (Βανκούβερ) Έλληνες Καναδοί Ελληνοκαναδοί στην Ευρύτερη Περιοχή του Τορόντο GreekTown στο Danforth http://tasteofthedanforth.com/
Ντιναμό Ζάγκρεμπ

Η Ντιναμό Ζάγκρεμπ (κροατικά: Dinamo Zagreb) είναι ποδοσφαιρικός σύλλογος του Ζάγκρεμπ της Κροατίας. Αναφέρεται ως Δυναμό ή Ντιναμό (ορθή προφορά Ντινάμο, αν και έχει επικρατήσει το Ντιναμό στην ελληνική αθλητικογραφία). Ως έδρα της χρησιμοποιεί το Στάδιο Μάκσιμιρ στην ομώνυμη συνοικία του Ζάγκρεμπ. Κύρια χρώματα της ομάδας είναι το μπλε και άσπρο.

 Ιδρύθηκε στις 26 Απριλίου 1945, με τη συγχώνευση των τριών ομάδων του Ζάγκρεμπ που υπήρχαν πριν τον πόλεμο: της Γκρατσιάνσκι (HŠK Građanski) πρωταθλήτριας Γιουγκοσλαβίας τα έτη 1923, 1926, 1928, 1937 και 1940, της Κονκόρντια (HŠK Concordia) πρωταθλήτριας Γιουγκοσλαβίας τα έτη 1930 και 1932 και της ΧΑΣΚ (HAŠK) πρωταθλήτριας Γιουγκοσλαβίας το 1938. Το 1967, η Ντιναμό Ζάγκρεμπ θριάμβευσε στο Κύπελλο Διεθνών Εκθέσεων, παρόλο που δεν θεωρείτο από τις μεγάλες ομάδες του ευρωπαϊκού ποδοσφαίρου. Με παίκτες μάλλον άσημους, επικράτησε της αγγλικής Λιντς Γιουνάιτεντ, των Σπρέικ, Κούπερ, Μπελ, Μπρέμνερ, Τζακ Τσάρλτον, Χάντερ, Λόριμερ, Γκρέι κ.α. Τη νίκησε 2-0 στο Ζάγκρεμπ (30 Αυγούστου) και απέσπασε λευκή ισοπαλία 0-0 στο Ληντς (6 Σεπτεμβρίου). Τον Ιούνιο του 1991, η Ντιναμό Ζάγκρεμπ μετονομάστηκε σε ΧΑΣΚ Γκρατσιάνσκι, ενώ το 1993 άλλαξε το ονομά της σε Κροάτια (Croatia) μέχρι το 2000 που ξαναπήρε το παλιό της όνομα. Κύπελλο Διεθνών Εκθέσεων (1): 1967 Πρωτάθλημα Γιουγκοσλαβίας (4): 1948, 1952, 1958, 1982 Κύπελλο Γιουγκοσλαβίας (7): 1951, 1960, 1963, 1965, 1969, 1980, 1983 Πρωτάθλημα Κροατίας (24): 1993, 1996, 1997, 1998, 1999, 2000, 2003, 2006, 2007, 2008, 2009, 2010, 2011, 2012, 2013, 2014, 2015, 2016, 2018, 2019, 2020, 2021, 2022, 2023 Κύπελλο Κροατίας (16): 1994, 1996, 1997, 1998, 2001, 2002, 2004, 2007, 2008, 2009, 2011, 2012, 2015, 2016, 2018, 2021 Σούπερ Καπ Κροατίας (7): 2002, 2003, 2006, 2010, 2013, 2019, 2022 Βαλκανικό Κύπελλο (1): 1977 Επίσημη ιστοσελίδα Bad Blue Boys Zagreb's Blues unofficial Videoblog - Fans of Dinamo
Ερίβα Κέρκυρας

Η Ερίβα είναι οικισμός 26 κατοίκων (απογραφή 2011), σε υψόμετρο 480 μέτρων περίπου, στα βόρεια του νησιού της Κέρκυρας, στις βορειοδυτικές πλαγιές του όρους Παντοκράτορας. Απέχει περίπου 30-31 χλμ από την πόλη της Κέρκυρας και περίπου 8,8 χλμ από την Αχαράβη, εμπορικό και οικονομικό κέντρο της περιοχής, αλλά και έδρα του άλλοτε δήμου Θιναλίου. Μαζί με τους οικισμούς Δροσερή (24 κ.), Στρινύλα (38 κ.), Πέραμα (0 κ.) και Πετάλεια (121 κ.) αποτελούν την τοπική κοινότητα Πεταλείας (209 κ.) της δημοτικής ενότητας Θιναλίου του δήμου Κέρκυρας.

 Για τα έτη από 1940 έως και 1991 η απογραφή αναφέρεται σε πραγματικό πληθυσμό και για τα 2001 και 2011 σε μόνιμο. Το 1940, στην απογραφή, ο οικισμός Ερίβα, με 141 κατοίκους (70 άρρενες και 71 θύλεις), αναγνωρίζεται και προσαρτάται στην κοινότητα Πεταλείας με έδρα τον οικισμό Πετάλεια. Το 1989, η κοινότητα Πεταλείας μαζί με τις κοινότητες Αγίου Παντελεήμονος, Λαυκίου, Περιθείας, Επισκέψεως, Λουτσών και Σφακερών συνενώνονται για να αποτελέσουν τον δήμο Θιναλίου με έδρα τον οικισμό Αχαράβη. Ο οικισμός υπάγεται στο δήμο Θιναλίου. Το 2010, με την εφαρμογή του προγραμματος Καλλικράτης (νόμος 3852/2010), ο οικισμός αποσπάται από το δήμο Θιναλίου, ο οποίος καταργείται και προσαρτάται στο δήμο Κέρκυρας.Σήμερα ο οικισμός μαζί με τους οικισμούς Δροσερή (24 κ.), Στρινύλας (38 κ.), Πέραμα (0 κ.) και Πετάλεια (121 κ.) αποτελούν την τοπική κοινότητα Πεταλείας (209 κ.) της δημοτικής ενότητας Θιναλίου του δήμου Κέρκυρας.
Ανσέλμ Παγιέν

Ο Ανσέλμ Παγιέν (6 Ιανουαρίου 1795 - 12 Μαΐου 1871) ήταν διακεκριμένος Γάλλος χημικός, ο οποίος ανακάλυψε το ένζυμο αμυλάση και επίσης, μελέτησε και αναγνώρισε τον βασικότερο υδατάνθρακα, την κυτταρίνη.

 Γεννήθηκε στο Παρίσι το 1795. Άρχισε να μελετά τις φυσικές επιστήμες με τον πατέρα του, όταν ήταν μόλις 13 ετών. Αργότερα σπούδασε Χημεία στο γαλλικό πανεπιστήμιο, École Polytechnique, υπό την καθοδήγηση των χημικών Louis Nicolas Vauquelin και Μισέλ Εζέν Σεβρέλ.Σε ηλικία μόλις 23 ετών, ο Παγιέν έγινε διευθυντής ενός εργοστασίου διύλισης βόρακα, όπου ανέπτυξε μόνος του μια καινοτομική διεργασία για σύνθεση του βόρακα από σόδα και βορικό οξύ. Μέχρι τότε, ο βόρακας εισάγονταν από τις Ανατολικές Ινδίες αποκλειστικά από τους Ολλανδούς. Η νέα μέθοδος του Παγιέν έριξε την αξία του βόρακα στο ένα τρίτο της τότε εμπορικής τιμής, και βέβαια ''έσπασε'' το ολλανδικό μονοπώλιο. Ανέπτυξε πρώτος καινοτομικές μεθόδους για το ραφινάρισμα της ζάχαρης, μαζί με σύστημα εξευγενισμού του αμύλου και του αλκοόλ από τις πατάτες. Επιπρόσθετα εισήγαγε μια μέθοδο για τον ποσοτικό προσδιορισμό του αζώτου. Εφηύρε επίσης ένα νέο αποχρωματόμετρο, το οποίο υποστήριζε εργαστηριακά την ανάλυση, τον αποχρωματισμό, τη λεύκανση και την κρυστάλλωση της ζάχαρης. Το 1833 ανακάλυψε -και κατονόμασε από την ομώνυμη ελληνική λέξη- το πρώτο ένζυμο, τη διαστάση, ή πιο ευρέως γνωστή ως αμυλάση. Η πιο σημαντική του όμως ανακάλυψη υπήρξε αυτή της κυτταρίνης. Πρώτος την απομόνωσε από φυτική ύλη, διέκρινε ότι αποτελεί βασικό μέρος των κυτταρικών τοιχωμάτων των φυτών, κατέγραψε τη χημική της δομή, και τέλος συνεισέφερε στην ονομασία του πιο άφθονου και σημαντικού υδατάνθρακα (κυτταρίνη).Το 1835 εκλέχθηκε καθηγητής πανεπιστημίου στη ανώτατη σχολή École Centrale Paris, ενώ αργότερα κατέλαβε την έδρα του καθηγητή στο εθνικό ερευνητικό ίδρυμα Conservatoire des Arts et Métiers. Πέθανε στο Παρίσι στις 13 Μαΐου 1871. Η Αμερικανική Χημική Εταιρεία (American Chemical Society) έχει καθιερώσει ένα από τα πιο σημαντικά βραβεία της προς τιμήν του, το βραβείο Anselme Payen.
2028

Η παρούσα σελίδα αφορά το έτος 2028 κατά το Γρηγοριανό ημερολόγιο Το 2028 (MMXXVIII) είναι δίσεκτο έτος θα αρχίσει το Σάββατο κατά το Γρηγοριανό ημερολόγιο. Θα είναι το 2028ο έτος της χριστιανικής χρονολογίας, το 28ο έτος της 3ης χιλιετίας, το 28ο έτος του 21ου αιώνα και το 9ο έτος της δεκαετίας του 2020.

 1 Ιανουαρίου - Τα βιβλία, οι ταινίες και άλλα έργα που δημοσιεύθηκαν το 1932 θα καταστούν δημόσια Μάιος - Θα διεξαχθεί ο 72ος Διαγωνισμός της Eurovision 21 Ιουλίου - 6 Αυγούστου - Οι Θερινοί Ολυμπιακοί Αγώνες του 2028 θα πραγματοποιηθούν στο Λος Άντζελες της Καλιφόρνια των ΗΠΑ. 26 Οκτωβρίου - Ο αστεροειδής (35396) 1997 XF11 θα περάσει 930.000 χλμ (0,0062 AU) από τη Γη. 7 Νοεμβρίου - Οι προεδρικές εκλογές του 2028 στις Ηνωμένες Πολιτείες έχουν προγραμματιστεί να πραγματοποιηθούν Το Atmospheric Remote-sensing Infrared Exoplanet Large-survey (ARIEL), με επικεφαλής το Ηνωμένο Βασίλειο, θα μελετήσει τις ατμόσφαιρες των εξωπλανητών. Προγραμματισμένη κυκλοφορία του Comet Interceptor. Το Fehmarn Belt Fixed Link μεταξύ Δανίας και Γερμανίας αναμένεται να ολοκληρωθεί. Τέλος της αντικατάστασης των στόλων A-10 Thunderbolt και F-16 Fighting Falcon με F-35 Lightning II. Η Αφρικανική Νομισματική Ένωση πρόκειται να ιδρυθεί, φέρνοντας ένα κοινό νόμισμα στα μέλη της Αφρικανικής Ένωσης. Η μίσθωση στο λιμάνι Moldauhafen στο Αμβούργο της Γερμανίας, προς την Τσεχική Δημοκρατία πρόκειται να λήξει. 12 Ιανουαρίου - Μερική σεληνιακή έκλειψη. 26 Ιανουαρίου - Μικρή ηλιακή δακτυλιοειδής έκλειψη 22 Ιουλίου - Μια ολική ηλιακή έκλειψη θα είναι ορατή σε όλη την Αυστραλία, συμπεριλαμβανομένου του Σίδνεϊ και της Νέας Ζηλανδίας.
Τζέρελ Μπλάσινγκεϊμ

Ο Τζέρελ Ρομέιν Μπλάσινγκεϊμ (γεννήθηκε στις 12 Σεπτεμβρίου 1981) είναι Αμερικανός επαγγελματίας καλαθοσφαιριστής για την AIK Μπάσκετ της Σουηδικής 2ης Κατηγορίας . Έχει ύψος 1,75 μέτρων και παίζει στη θέση του πόιντ γκαρντ.

 Ο Μπλάσινγκεϊμ έπαιξε στο Λύκειο Ρεντιρέξιον στο Μπρούκλιν της Νέας Υόρκης, προτού φοιτήσει στο Κολέγιο του Λος Άντζελες, όπου βοήθησε την ομάδα να κερδίσει το Πολιτειακό Πρωτάθλημα της Καλιφόρνιας την περίοδο 2002-03. Ονομάστηκε Πολυτιμότερος Παίχτης (MVP) του πολιτειακού τουρνουά και ήταν μια επιλογή για την Διάσκεψη Νότιας Ακτής εκείνη τη χρονιά. Αργότερα μεταγράφηκε στο UNLV, όπου είχε κατά μέσο όρο 11,2 πόντους κατά μέσο όρο και 6,6 ασίστ στη νεανική του χρονιά (2003–04). Στον τελευταίο χρόνο, είχε κατά μέσο όρο 8,9 πόντους μέσο όρο και 5,5 ασίστ μέσο όρο. Πριν ξεκινήσει την αγωνιστική πορεία του στη Φινλανδία, ο Μπλάσινγκεϊμ έπαιξε με τη Μακάμπι Ρισόν Λεζιόν στο Ισραηλινό Πρωτάθλημα. Έπαιξε επίσης στη Σουηδική 1η Κατηγορία, με τους Σόλνα Βίκινγκς . Πριν από την θητεία του με τη Σόλνα, έπαιξε με την ΕΝΑΔ στο Κυπριακό Πρωτάθλημα και με την ΑΕΚ στο Ελληνικό Πρωτάθλημα . Για την περίοδο 2009–10, ήταν ο βασικός γκαρντ για την ΜΚ Οντέσα στην Ουκρανία. Τη χρονιά 2010–11 ο Μπλάσινγκεϊμ ήταν βασικός παίκτης για την Ενέργα Τσάρνι Σλουπσκ, την κορυφαία ομάδα του Πολωνικού Πρωταθλήματος. Τη χειμερινή περίοδο η Ενέργκα Τσάρνι Σλουπσκ τελείωσε με επίδοση νικών-ηττών 10–1 και ο Μπλάσινγκεϊμ είχε κατά μέσο όρο 12,4 πόντους ανά παιχνίδι και 6,2 ασίστ ανά αγώνα. Τον Αύγουστο του 2011 υπέγραψε με την Ασέκο Πρόκομ Γκντίνια . Μετά από μιάμιση χρονιά στην Πολωνία, ο Μπλάσινγκεϊμ πήγε στην Κροατία, υπογράφοντας στη Τσιμπόνα Ζάγκρεμπ . Τους βοήθησε να κερδίσουν τον τίτλο του Αδριατικού Πρωταθλήματος την περίοδο 2013–14 . Τον Δεκέμβριο του 2014 έλυσε το συμβόλαιό του με την Τσιμπόνα. Στις 7 Δεκεμβρίου 2014 υπέγραψε με την πολωνική ομάδα Ενέργκα Τσάρνι Σλουπσκ . Στις 9 Ιανουαρίου 2017, χώρισε τους δρόμους του με την Τσάρνι Σλουπσκ. Στις 24 Ιανουαρίου 2017 επέστρεψε στό Ελληνικό Πρωτάθλημα και υπέγραψε στον Προμηθέα Πατρών για να αντικαταστήσει τον τραυματία Κέιντρεν Κλαρκ, ο οποίος έμεινε ελεύθερος. Προφίλ στο realgm.com Προφίλ στην Ιστοσελίδα του Πολωνικού Πρωταθλήματος (στα Πολωνικά) Προφίλ στην Ιστοσελίδα του Φινλανδικού Πρωταθλήματος Αρχειοθετήθηκε 2014-04-25 στο Wayback Machine.
Κούτρο

Το Κούτρο (ιταλικά: Cutro) είναι μια πόλη στην Καλαβρία της επαρχίας Κροτόνε στη Νότια Ιταλία. Βρίσκεται περίπου 18 χιλιόμετρα νοτιοδυτικά από τον Κρότωνα και 120 χιλιόμετρα δυτικά από την Κοζέντσα. Είναι η γενέτειρα του Ιταλού ποδοσφαιριστή Vincenzo Iaquinta της Ιταλικής ποδοσφαιρική ομάδας Γιουβέντους. Η πόλη αυτή είναι γνωστή και για τους χαμηλούς κίτρινους λόφους (λόγω της καλλιέργειας σιτηρών) οι οποίοι μοιάζουν με αμμόλοφους της ερήμου. Ο Ιταλός σκηνοθέτης Πιέρ Πάολο Παζολίνι χρησιμοποίησε το τοπίο αυτό στην ταινία του Το Ευαγγέλιο κατά Ματθαίον (Ιταλικά: Il vangelo secondo Matteo) το 1964.

 Το Κούτρο ήταν μία από τις Ελληνικές αποικίες της Μεγάλης Ελλάδος με το όνομα Κυτέριον (Kyterion). Το 1575 απέκτησε από τον βασιλιά της Ισπανίας Φίλιππο Β' το τίτλο της πόλης αλλά και 20 χρόνια απαλλαγής από του φόρους μετά από νίκη του στο σκάκι με τον διάσημο πρωταθλητή σκακιού Giovanni Leonardo di Bona (ο οποίος καταγόταν από το Κούτρο). Στις 8 Μαρτίου 1832 η πόλη καταστράφηκε από σεισμό. Τα περισσότερα σπίτια και κτίρια του χωριού καταστράφηκαν και εκατοντάδες άνθρωποι πεθάναν κάτω από τα συντρίμμια. Μέχρι τα μέσα του 20ου αιώνα το Κούτρο ήταν πυκνοκατοικημένη περιοχή όταν πολλοί κάτοικοι μετανάστευσαν στη Βόρεια Ιταλία και στη Γερμανία. Αξιοθέατο είναι ο Καθολικός ναός Madre ο οποίος βρίσκεται στο κέντρο της πόλης και ανοικοδομήθηκε το 1832. Από το 1995 διεξάγεται στο Κούτρο (24 Απριλίου - 1η Μαΐου) διεθνές σκακιστικό τουρνουά με συμμετοχή πρωταθλητών από όλο το κόσμο.
Foxcatcher

Foxcatcher είναι αμερικανική δραματική, βιογραφική ταινία παραγωγής 2014. Την ταινία σκηνοθέτησε ο Μπένετ Μίλερ και το σενάριο έγραψαν οι Ε. Μαξ Φράι και Νταν Φούτερμαν. Αφηγείται την ιστορία του Ολυμπιονίκη Πρωταθλητή της Πάλης Μαρκ Σουλτζ και του παρανοϊκού-σχιζοφρενή εκατομμυριούχου Τζον ντυ Ποντ, ο οποίος το 1996 δολοφόνησε τον Ολυμπιονίκη Πρωταθλητή Ντέιβ Σουλτζ, αδερφό του Μαρκ. Πρωταγωνιστούν οι Στιβ Καρέλ, Τσάνινγκ Τέιτουμ, Μαρκ Ράφαλο και Βανέσα Ρεντγκρέιβ. Η ταινία συμμετείχε στο διαγωνιστικό τμήμα του Φεστιβάλ των Καννών το 2014 όπου έλαβε υποψηφιότητα για το Χρυσό Φοίνικα και βραβεύτηκε με το Βραβείο Σκηνοθεσίας. Κυκλοφόρησε στους κινηματογράφους στις 14 Νοεμβρίου 2014. Έλαβε εξαιρετικά σχόλια από τους κριτικούς με τους περισσότερους να επαινούν τη σκηνοθεσία και τις ερμηνείες των πρωταγωνιστών. Η ταινία έλαβε πέντε υποψηφιότητες για Όσκαρ και τρεις υποψηφιότητες για Χρυσή Σφαίρα στις κατηγορίες Καλύτερη Ταινία - Δράμα, Α' και Β' Ανδρικού Ρόλου για τις ερμηνείες των Καρέλ και Ράφαλο αντίστοιχα.

 Οι Ντέιβ και Μαρκ Σουλτζ είναι χρυσοί Ολυμπιονίκεις της Πάλης. Ως ο μεγαλύτερος και έχοντας γνωρίσει πρωτος την επιτυχία, ο Ντέιβ ήταν πάντα ο αρχηγός μεταξύ τους αφήνοντας τον Μαρκ στη σκιά του, ακόμα κι όταν ο ίδιος γνώρισε επιτυχία, η οποία θεωρήθηκε ότι επιτεύχθει εξαιτίας του Ντέιβ. Το 1987 ο Μαρκ στρατολογείται από τον 50χρονο εκατομμυριούχο Τζον ντυ Ποντ να εκπαιδευτεί στο κτήμα της οικογένειάς του, στο Foxcatcher. Παρά το γεγονός ότι δεν γνώριζε τίτποτα για τον ντυ Ποντ, ο Μαρκ πείθεται εύκολα από τον εθνικισμό και την αγάπη που είχε για το άθλημα ο ντυ Ποντ. Η ίδια πρόταση γίνεται και στον Ντέιβ, αλλά ο ίδιος την απορρίπτει καθώς δεν ήθελε να αναγκάσει την οικογένειά του να μετακομίσει και να εγκατασταθούν στο κτήμα Foxcatcher στην Πενσυλβάνια. Παρ' όλα αυτά και οι τρεις τους έχουν τον ίδιο σκοπό: να κερδίσει ο Μαρκ το Παγκόσμιο Πρωτάθλημα το 1987 και το πάρει το χρυσό μετάλλιο στους Ολυμπιακούς Αγώνες του 1988 στη Σεούλ. Όμως στην πορεία άλλες προτεραιότητες θα μπουν μπροστά, ειδικά του ντυ Ποντ, κάτι που θα προκαλέσει ρήξη στις σχέσεις τους και θα οδηγήσει σε μια τραγωδία που κανείς τους δεν είχε προβλέψει. Στιβ Καρέλ στο ρόλο του Τζον ντυ Ποντ Τσάνινγκ Τέιτουμ στο ρόλο του Μαρκ Σουλτζ Μαρκ Ράφαλο στο ρόλο του Ντέιβ Σουλτζ Βανέσα Ρεντγκρέιβ στο ρόλο της Τζιν Λίσετερ Όστιν ντυ Ποντ Σιένα Μίλερ στο ρόλο της Νάνσι Σουλτζ Άντονι Μάικλ Χολ στο ρόλο του Τζακ Γκάι Μπόιντ στο ρόλο του Χένρι Μπεκ Μπρετ Ράις στο ρόλο του Φρεντ Κόουλ Σαμάρα Λι στο ρόλο της Ντανιέλ Σουλτζ Τζάκσον Φρέιζερ στο ρόλο του Αλεξάντερ Σουλτζ Τζέιν Μόουντερ στο ρόλο της Ρόουζι Ντάνιελ Χιλτ στο ρόλο του Ρόμπερτ Γκαρσία Η ταινία Foxcatcher κυκλοφόρησε σε περιορισμένο κύκλωμα αιθουσών και έκανε άνοιγμα τριημέρου στην 20ή θέση με 980.000 δολάρια. Οι συνολικές εισπράξεις στο αμερικανικό box office έφτασαν τα 12 εκατομμύρια δολάρια, ενώ στον υπόλοιπο κόσμο συγκέντρωσε 7,1 εκατομμύρια δολάρια. Παγκοσμίως απέφερε συνολικά 19,2 εκατομμύρια δολάρια. Foxcatcher στο IMDb
Φερδινάνδος της Μαγιόρκας

Ο Φερδινάνδος (Ferran de Mallorca, 1278 - 5 Ιουλίου 1316) από τον Οίκο της Βαρκελώνης ήταν πρίγκιπας του βασιλείου της Μαγιόρκας ως ο τρίτος γιος του βασιλιά Ιακώβου Β' της Μαγιόρκας. Ήταν επίσης Διεκδικητής του πριγκιπάτου της Αχαΐας (1314 - 1315) χάρη στα δικαιώματα της συζύγου και της πεθεράς του, υποκόμης του Ωμλάς και κύριος του Φροντινάν (1311 - 1316). Τα δικαιώματα του στο πριγκιπάτο της Αχαΐας τα παραχώρησε με την γέννηση του στον γιο του Ιάκωβο (1315). Μητέρα του ήταν η Εσκλαραμούνδα, κόρη του Ρογήρου Δ' κόμη της Φουά.

 Είχε αποσταλεί από τον εξάδελφό του Φρειδερίκο Β' βασιλιά της Σικελίας το 1307-1308 στην Αθήνα για να αναλάβει τη διοίκηση της Καταλανικής Εταιρείας, αλλά ο αρχηγός της Μπερνάτ ντε Ροκαφόρ τον απέπεμψε. Καθώς επέστρεφε με τον χρονογράφο Ραμόν Μουντάνερ, συνελήφθη από τους Βενετούς στο Νεγροπόντε (Χαλκίδα) και ελευθερώθηκε το 1310. Τότε πήγε στην Ανδαλουσία, όπου διακρίθηκε στην πολιορκία της Αλμερίας σκοτώνοντας τον υιό του εμίρη της πόλης Guadix. Το 1313 επέστρεψε στη Σικελία, που τώρα ήταν στα χέρια των Καπετιδών-Ανζού της Νάπολης, που τον έκαναν κύριο της Κατάνια. Εκεί ήρθε η Μαργαρίτα Βιλλεαρδουίνου, δεύτερη κόρη του Γουλιέλμου Β', για να διεκδικήσει, μετά το θάνατο της μεγαλύτερης αδελφής της Ισαβέλλας Βιλλεαρδουίνου το πριγκιπάτο της Αχαΐας. Έδωσε την κόρη της Ισαβέλλα ντε Σαμπράν ως σύζυγο στην Φερδινάνδο και πρόσφερε στο ζεύγος την κυριότητα της Άκοβας και τη διεκδίκησή της στο πριγκιπάτο. Η Μαργαρίτα επέστρεψε στην Αχαΐα όπου αιχμαλωτίσθηκε στο Χλεμούτσι όπου και απεβίωσε το 1315. Το ίδιο έτος η Ισαβέλλα ντε Σαμπράν γέννησε τον Ιάκωβο και απεβίωσε. Ο Φερδινάνδος τότε με μια μικρή εταιρεία μισθοφόρων αποβιβάσθηκε στο Μωρέα για να διεκδικήσει τα δικαιώματα του υιού του Ιακώβου. Κατέλαβε τη Γλαρέντζα και γρήγορα απέκτησε τον έλεγχο του πριγκιπάτου. Το 1315 νυμφεύτηκε την Ισαβέλλα ντ' Ιμπελίν, κόρη του σενεσάλη της Κύπρου. Το 1316 η Ματίλντα του Αινώ, κόρη της Ισαβέλλας Βιλλεαρδουίνου (μεγαλύτερης αδελφής της Μαργαρίτας) ήλθε στον Μορέα με το σύζυγό της και Βενετική βοήθεια. Στις 5 Ιουλίου στη Μάχη της Μανωλάδας ο Φερδινάνδος σκοτώθηκε, καθώς η βοήθεια από τη Μαγιόρκα, τη Σικελία και την Καταλανική Εταιρεία της Αθήνας ήρθε αργά. Καθώς ήταν διάδοχος του βασιλείου της Μαγιόρκας, ο πρώτος υιός του θα γίνει βασιλιάς της Μαγιόρκας ως Ιάκωβος Γ´. Στον δεύτερο Φερδινάνδο άφησε την υποκομητεία του Ωμελά. Νυμφεύτηκε πρώτα το 1314 την Ισαβέλλα ντε Σαμπράν, κόρη της Μαργαρίτας Βιλλεαρδουίνου. Υιός τους ήταν ο Ιάκωβος Γ' 1315 - 1349, που διαδέχθηκε το θείο του Σάντσο ως βασιλιάς της Μαγιόρκας.Το 1315 ο Φερδινάνδος έκανε δεύτερο γάμο με την Ισαβέλλα των Ιμπελέν, κόρη του Φιλίππου σενεσάλη της Κύπρου. Γιος τους ήταν ο: Φερδινάνδος 1317-π.1345, υποκόμης του Ωμλάς. Νυμφεύτηκε την Εσίβα των Πουατιέ-Λουζινιάν, κόρη του Ούγου Δ΄ της Κύπρου. Αλίκη 1341-μετά το 1376, παντρεύτηκε το 1355 τον Φίλιππο των Ιμπελέν σενεσάλη της Κύπρου (απεβ. π.1375), γιο του Μπαλιάν, γιου του Ιωάννη, γιου του Μπαλιάν Δ΄ κυρίου του Αρσούφ. The Chronicle of Ramón Muntaner, translated into English by Lady Goodenough
Τουπούα Ταμασέσε Μεαόλε

Ο Τουπούα Ταμασέσε Μεαόλε (Tupua Tamasese Mea'ole, 1905-1963) ήταν υπέρτατος αρχηγός των Σαμόα. Κατείχε τον τίτλο Tupua Tamasese από το 1929 ως το 1963. Έως το 1959 ήταν μέλος του Κρατικού Συμβουλίου και του Συμβουλίου Αντιπροσώπων. Ήταν αρχηγός Κράτους (Ο le Ao ο le Malo) μαζί με το Μαλιετόα Τανουμαφίλι Β΄ από το 1962 ως το θάνατό του το επόμενο έτος. Είχε τιμηθεί με τον τίτλο του Διοικητή του Εξαιρέτου Τάγματος της Βρετανικής Αυτοκρατορίας (CBE).

 Γεννήθηκε στο Βαϊμόσο στις 3 Ιουνίου 1905 και ήταν γιος του Τουπούα Ταμασέσε Λεαλόφι-ο-αάνα Γ΄, τον οποίο και διαδέχθηκε μετά το θάνατο του τελευταίου, το 1929. Φοίτησε στο σχολείο Μαριστών της Άπια.Την περίοδο που οι Σαμόα ήταν υπό την εντολή της Νέας Ζηλανδίας (1914-1962), ήταν ένας από τους δύο συμβούλους (Fautuas) της νεοζηλανδικής κυβέρνησης. Ο άλλος σύμβουλος ήταν ο Μαλιετόα Τανουμαφίλι Β΄. Υπήρξε ένας από τους θεμελιωτές του Συντάγματος των Δυτικών Σαμόα, που τέθηκε σε ισχύ όταν η χώρα έγινε ανεξάρτητη, το 1962. Το 1953 τιμήθηκε με το Μετάλλιο Στέψης από την Ελισάβετ Β'. Το 1957 του δόθηκε ο τίτλος του Διοικητή του Εξαιρέτου Τάγματος της Βρετανικής Αυτοκρατορίας (CBE).Μετά τον θάνατό του, στις 5 Απριλίου 1963, τον διαδέχθηκε στο αξίωμα του Τουπούα Ταμασέσε ο Τουπούα Ταμασέσε Λεαλόφι-ο-αάνα Δ΄ (8 Μαΐου 1922-1η Ιουλίου 1983). Τον τελευταίο τον διαδέχθηκε ο γιος του Μεαοέλε και μετέπειτα αρχηγός κράτους, Τουφούγκα Έφι (Tupua Tamasese Tupuola Taisi Tufuga Efi). Γενεαλογικό δέντρο
Αώος

Ο Αώος (αλβανικά: Vjosë) είναι ποταμός της Ηπείρου με συνολικό μήκος 260 χλμ. Από αυτά, τα 70 χλμ. βρίσκονται σε ελληνικό έδαφος και τα υπόλοιπα 190 χλμ. σε αλβανικό. Ο Αώος πηγάζει από την βόρεια Πίνδο και αρχικά διαρρέει μία χαράδρα ανάμεσα στα όρη Τύμφη και Σμόλικα. Βορειοδυτικά της Κόνιτσας εισέρχεται στην Αλβανία και εκβάλλει στην Αδριατική θάλασσα.

 Στις πηγές του Αώου, οι οποίες βρίσκονται σε υψόμετρο 1.340 μέτρων, έχει κατασκευαστεί τεχνητή λίμνη για την ύδρευση και την ηλεκτροδότηση της γύρω περιοχής. Λόγω της ομορφιάς του τοπίου γύρω από την λίμνη, η περιοχή των πηγών (Εθνικός Δρυμός Βίκου-Αώου), αναπτύσσεται τουριστικά με γοργούς ρυθμούς. Λίγο βορειότερα των πηγών του Αώου βρίσκεται και ο Εθνικός Δρυμός Πίνδου. Σημαντικότεροι παραπόταμοί του είναι: Ο ποταμός Αώος διαρρέει μεγάλο μέρος του εθνικού δρυμού Βίκου-Αώου. Στο τμήμα αυτό σχηματίζει χαράδρα ανάμεσα στις βόρειες πλαγιές της Τύμφης και των νότιων απολήξεων του Σμόλικα. Το μήκος της χαράδρας είναι συνολικά 8 χιλιόμετρα και το πλάτος της κυμαίνεται από 300 μέτρα ως 2,5 χιλιόμετρα. Η βλάστηση σ’ αυτό το τμήμα είναι ιδιαίτερα πλούσια. Στο εσωτερικό της χαράδρας είναι χτισμένη η Μονή Στομίου ενώ στην έξοδο της βρίσκεται το μεγάλο μονότοξο γεφύρι της Κόνιτσας, χτισμένο το 1870. Υπουργείο τουρισμού, Βίκος - Αώος Αποστολή στη χαράδρα του Αωού (Αρχείο ντοκιμαντέρ της ΕΡΤ) Αώος, ένας από τους τελευταίους φυσικούς παραδείσους (Αρχείο ντοκιμαντέρ της ΕΡΤ) Ο Αώος και η φύση του (Αρχείο ντοκιμαντέρ της ΕΡΤ)
Π.Φ.Ο. Πανόπουλου

Ο Πολιτιστικός Φιλαθλητικός Όμιλος Πανόπουλου (Π.Φ.Ο. Πανόπουλου) ήταν ποδοσφαιρική ομάδα με έδρα το Πανόπουλο (Χάνια Πανόπουλου) του δήμου Αρχαίας Ολυμπίας, χωριό της ορεινής Ηλείας με πληθυσμό 216 κατοίκους (2011). Χρώματα της ομάδας είναι το πράσινο και άσπρο. Αγωνίζονταν σε ιδιόκτητο γήπεδο με φυσικό χλοοτάπητα στα Χάνια Πανόπουλου. Η ομάδα ιδρύθηκε το 2007 από τον Γιώργο Πανόπουλο, ο οποίος δραστηριοποιείται επιχειρηματικά στην περιοχή της ορεινής Ηλείας.

 Στη σύντομη ιστορία του έχει κατακτήσει 3 φορές το Κύπελλο Ε.Π.Σ. Ηλείας (2011, 2012, 2013) και μια φορά το πρωτάθλημα (2011). Ξεκίνησε από την Γ΄ κατηγορία του τοπικού πρωταθλήματος και κάθε χρονιά ανέβαινε κατηγορία: από τη Γ΄ στη Β΄, στην Α1΄ και στην Α΄. Έχει αγωνιστεί δύο χρονιές στη Δ' Εθνική (2011-12, 2012-13). Τη σεζόν 2012-13 αναδείχθηκε πρωταθλητής στον όμιλό του και προκρίθηκε να αγωνιστεί για πρώτη φορά στη νέα Γ' Εθνική Ερασιτεχνική για το 2013-14. Tελικά αποφασίστηκε η συγχώνευση με τον Αστέρας Αμαλιάδος και ετσι η νεα ομαδα Αστέρας Αμαλιάδος/Πανόπουλο, που έχει έδρα την Αμαλιάδα και τα χρώματα-έμβλημα του Αστέρας Αμαλιάδος, ήταν αυτη που αγωνίστηκε στην Γ΄ Εθνική ερασιτεχνική. Πρωταθλητής ΕΠΣ Ηλείας: 2011. Κυπελλούχος ΕΠΣ Ηλείας: 2011, 2012, 2013. Συμμετοχές στη Δ΄ Εθνική: 2011-12 (6ος όμιλος): δευτεραθλητής (60β/26 αγώνες). 2012-13 (6ος όμιλος): πρωταθλητής (44β/18 αγ.), άνοδος στη Γ΄ Εθνική ερασιτεχνική (δεν δήλωσε συμμετοχή). Επίσημη ιστοσελίδα [1]
Queer as Folk (βρετανική τηλεοπτική σειρά)

Το Queer as Folk είναι βρετανική τηλεοπτική σειρά που προβλήθηκε από το 1999 ως το 2000 στο Channel 4. Η σειρά ολοκληρώθηκε σε δύο σεζόν και δέκα επεισόδια. Η σειρά αφορά τρεις ομοφυλόφιλους άντρες στο Μάντσεστερ, που συχνάζουν στο γκέι χωριό της πόλης στην οδό Canal. Λόγω της επιτυχίας της σειράς, γυρίστηκε και η αμερικανική εκδοχή της, από το 2000 ως το 2005.

 Έινταν Γκίλεν ως Στιούαρτ Άλαν Τζόουνς Κρεγκ Κέλι ως Βινς Τάιλερ Τσάρλι Χάναμ ως Νέιθαν Μαλόνι Ντενίζ Μπλακ ως Χέιζελ Τάιλερ Άντι Ντεβίν ως Μπέρναρντ Τόμας Καρολάιν Ο'Νιλ ως Τζάνις Μαλόνι Η σειρά έλαβε υποψηφιότητα για τέσσερα βραβεία BAFTA: μοντάζ, ήχου, μουσικής και Α' Ανδρικού ρόλου (Έινταν Γκίλεν).Επίσης, σύμφωνα με την εφημερίδα Guardian, ανήκει στις 50 καλύτερες δραματικές σειρές όλων των εποχών, λαμβάνοντας τη 13η θέση.